b'\n_START_ARTICLE_\nMuittal\xc3\xa6gje\n_START_PARAGRAPH_\nMuittal\xc3\xa6gje (Muittal\xc3\xa6gje \xc4\x8duvgetusa haliduvvidi sami gaskast) var en samisk avis som kom ut i \xc3\xa5rene 1873\xe2\x80\x931875. Dette var den f\xc3\xb8rste samiske avisen som ble utgitt i Norge._NEWLINE_Avisen ble utgitt som en m\xc3\xa5nedsavis av Christian Andreassen (1828\xe2\x80\x931879), som l\xc3\xa6rte seg samisk, og oversatte salmer og andre tekster til samisk. Han ga ut avisen i samarbeid med l\xc3\xa6reren Johan Eriksen Soffa og fiskeren Samuel Samuelsen. Disse tre var med i foreningen \xc2\xabVielja\xc5\xbeiid Searvi\xc2\xbb (Broderlaget). Andreassen var avisens redakt\xc3\xb8r, sammen med Peder Larsen Ucce, som \xc3\xa5ret f\xc3\xb8r hadde s\xc3\xb8kt amtstinget om st\xc3\xb8tte til \xc3\xa5 utgi en avis blant samene, noe han fikk avslag p\xc3\xa5. Avisen ble trykket hos F. Kjeldseths boktrykkeri i Vads\xc3\xb8, samme trykkeri som Finmarkens Amtstidende ble trykket._NEWLINE_D\xc3\xa5rlig opplag og d\xc3\xa5rlig \xc3\xb8konomi gjorde at avisen ble nedlagt etter bare to \xc3\xa5r.'